ಪಾಂಟಿಂಗ್ ಅವರನ್ನು ತಂದೆ ಗ್ರೇಮ್ ಮತ್ತು ಚಿಕ್ಕಪ್ಪ ಗ್ರೇಗ್ ಕ್ಯಾಂಬೆಲ್‌ ಅವರು ಕ್ರಿಕೆಟ್ ಕ್ಷೇತ್ರಕ್ಕೆ ಪರಿಚಯಿಸಿದರು. ಪಾಂಟಿಂಗ್ ಮೋವ್ ಬ್ರೇ ತಂಡದ ಪರವಾಗಿ ೧೩ ವರ್ಷದೊಳಗಿನವರ ತಂಡದಲ್ಲಿ ತಮ್ಮ ೧೧ನೇ ವಯಸ್ಸಿನಲ್ಲಿ ೧೯೮೫-೮೬ ರಲ್ಲಿ ಆಟವಾಡಿದ್ದರು. ನಂತರ ಇವರು ೫ ದಿನದ ವಾರ್ಷಿಕ ದಕ್ಷಿಣ ಭಾಗದ ತಾಸ್ಮಾನಿಯಾ ಜೂನಿಯರ್ ಕ್ರಿಕೆಟ್ ಸ್ಪರ್ಧೆಯಲ್ಲಿ ಭಾಗವಹಿಸಿದರು. ಒಂದು ವಾರದಲ್ಲಿ ೪ ಶತಕಗಳನ್ನು ಪೂರೈಸಿದ ನಂತರ, ಬ್ಯಾಟ್ ತಯಾರಕ ಕೋಕಾಬುರ್ರಾ ಅವರು ಪಾಂಟಿಂಗ್ ಅವರಿಗೆ ಪ್ರಾಯೋಜಕತ್ವದ ಕಾಂಟ್ರ್ಯಾಕ್ಟ್ ಅನ್ನು ನೀಡಿದರು. ಆಗ ತಾನೆ ೪ ಶತಕ ಪೂರೈಸಿದ್ದಕ್ಕೆ ಇವರು ೮ನೇ ಗ್ರೇಡ್ ನಲ್ಲಿದ್ದರು. ಈ ಫಾರ್ಮ್ ಅನ್ನು ಪಾಂಟಿಂಗ್ ೧೬ ವರ್ಷದೊಳಗಿನವರ ತಂಡದಲ್ಲಿ ಉಳಿಸಿಕೊಂಡು ದೀರ್ಘಾವಧಿ ಸ್ಪರ್ಧೆಯಲ್ಲಿ ಭಾಗವಹಿಸಿದರು. ಇದು ೧ ತಿಂಗಳ ಕಾಲವಧಿಗಿಂತ ಸ್ವಲ್ಪ ಕಡಿಮೆ ಅವಧಿ ವರೆಗೆ ನಡೆಯಿತು. ಇದರಲ್ಲಿ ಕೊನೆಯ ದಿನದಲ್ಲಿ ಶತಕ ಗಳಿಸಿದರು. ನಾರ್ತನ್ ತಾಸ್ಮಾನಿಯನ್ ಸ್ಕೂಲ್ಸ್ ಕ್ರಿಕೆಟ್ ಅಸೋಸಿಯೇಶನ್ ನ ಮಾಜಿ ಮುಖ್ಯಸ್ಥ ಟೆಡ್ ರಿಚರ್ಡ್ ಸನ್ ಹೇಳುವಂತೆ, ರಿಕಿ ಯು ಈ ಸಂದರ್ಭದಲ್ಲಿ ಡೇವಿಡ್ ಬೂನ್‌ಗೆ ಸರಿಸಮಾನರಾಗಿದ್ದಾರೆ.

ಆಸ್ಟ್ರೇಲಿಯನ್ ರೂಲ್ಸ್ ಫುಟ್ಬಾಲ್ ಸಹ ಪಾಂಟಿಂಗ್ ಅವರಿಗೆ ದೊಡ್ಡ ಕ್ರೀಡಾ ಜೀವನವಾಗಿತ್ತು, ಮತ್ತು ನಾರ್ತ್ ಮೆಲ್ಬೋರ್ನ್ ಕಾಂಗರೂಗಳ ತಂಡದ ಉತ್ಸಾಹಿ ಕ್ರೀಡಾಪಟುವಾಗಿದ್ದರು. ಚಳಿಗಾಲದ ಸಮಯದಲ್ಲಿ ಇವರು ನಾರ್ಥ್ ಲೌನ್ಸೆಸ್ಟೋನ್ ತಂಡದ ಪರವಾಗಿ ಜೂನಿಯರ್ ಫುಟ್ಬಾಲ್ ಆಡುತ್ತಿದ್ದರು ಮತ್ತು ಇವರು ೧೪ ವರ್ಷದವರೆಗೂ ಆಟವಾಡುತ್ತಿದ್ದರು. ಇದು ಇವರಿಗೆ ಕ್ರೀಡೆಯಲ್ಲಿ ಆಯ್ಕೆಯನ್ನು ಮಾಡಿಕೊಳ್ಳುವ ಅವಕಾಶವನ್ನು ನೀಡಿತು. ಇವರು ನಾರ್ಥ್ ಲೌನ್ಸೆಸ್ಟೋನ್ ತಂಡದ ಪರವಾಗಿ ೧೭ ವರ್ಷದೊಳಗಿನವರ ಪಂದ್ಯದಲ್ಲಿ ತಮ್ಮ ೧೩ನೇ ವಯಸ್ಸಿನಲ್ಲಿ ಬಲಗೈ ಬ್ಯಾಟ್ ಮನ್ ಆಗಿ ಆಡುವಾಗ ಇವರ ಹೆಗಲಿನ (ಭುಜದ) ಮೂಳೆ ಮುರಿತಕ್ಕೊಳಗಾದರು. ಇದರಿಂದ ಪಾಂಟಿಂಗ್ ಅವರ ಭುಜಕ್ಕೆ ತೀವ್ರವಾಗಿ ಹಾನಿಯಾಯಿತು ಹಾಗೂ ಅದನ್ನು ಬಿಗಿಯಾಗಿಸುವುದಿತ್ತು. ಇದರಿಂದ ಇವರಿಗೆ ೧೪ ವಾರ ವಿಶ್ರಾಂತಿಗೆ ಸೂಚಿಸಲಾಯಿತು. ನಂತರ ಇವರು ಫುಟ್ಬಾಲ್ ಪಂದ್ಯಾವಳಿಗಳನ್ನು ಆಡಲಿಲ್ಲ.

ಎನ್‌ಟಿಸಿಎ ಗ್ರೌಂಡ್ (ನಾರ್ಥನ್ ತಾಸ್ಮಾನಿಯನ್ ಕ್ರಿಕೆಟ್ ಅಸೋಸಿಯೇಶನ್‌ಗ್ರೌಂಡ್)ನಲ್ಲಿ ನಡೆದ ತಾಸ್ಮಾನಿಯನ್ ಶೆಫೀಲ್ಡ್‌ ಶೀಲ್ಡ್ ಪಂದ್ಯಗಳ ಸಂದರ್ಭ ಪಾಂಟಿಂಗ್ ಗಳಿಸಿದ ರನ್‌ಗಳು ಅವರ ಸಹಾಯಕ್ಕೆ ಬಂದವು. ಈ ಸಂದರ್ಭದಲ್ಲಿ ಅಂತಾರಾಷ್ಟ್ರೀಯ ಕ್ರಿಕೆಟಿಗರ ಮಧ್ಯದಲ್ಲಿ ಗುರುತಿಸಿಕೊಳ್ಳುವಂತಾಯಿತು. ೧೯೯೦ರಲ್ಲಿ ಇವರ ೧೦ನೇ ವಯಸ್ಸಿನಲ್ಲಿ ಶಾಲಾ ಮಟ್ಟವನ್ನು ಪೂರೈಸಿದರು. ನಂತರ ಇವರು ಲೌನ್ಸೆಸ್ಟೋನ್ ನಲ್ಲಿರುವ ಖಾಸಗೀ ಶಾಲೆಯಾದ ಸ್ಕಾಚ್ ಓಕ್ ಬರ್ನ್ ಕಾಲೇಜಿನಲ್ಲಿ ಗ್ರೌಂಡ್ಸ್ ಮನ್ (ಮೈದಾನ ಪಾಲಕರಾಗಿ) ಆಗಿ ಕಾರ್ಯನಿರ್ವಹಿಸಿದರು. ೧೯೯೧ರಲ್ಲಿ ನಾರ್ಥನ್ ತಾಸ್ಮಾನಿಯನ್ ಕ್ರಿಕೆಟ್ ಅಸೋಸಿಯೇಶನ್ ಪಾಂಟಿಂಗ್ ಅವರನ್ನು ಅಡಿಲೇಡ್ ನಲ್ಲಿರುವ ಆಸ್ಟ್ರೇಲಿಯನ್ ಇನ್ ಸ್ಟಿಟ್ಯೂಟ್ ಆಫ್ ಸ್ಫೋರ್ಟ್ಸ್ ಕ್ರಿಕೆಟ್ ಅಕಾಡೆಮಿಗೆ ಫೋರ್ಟ್ ನೈಟ್ ತರಬೇತಿಗಾಗಿ ಕಳುಹಿಸಿತು. ೨ ವಾರಗಳಲ್ಲಿ ಅಲ್ಲಿಂದ ಪಾಂಟಿಂಗ್ ಹಿಂದಿರುಗಿದರು. ಜತೆಗೆ ಪೂರ್ತಿ ಎರಡು ವರ್ಷಗಳ ಪ್ರಾಯೋಜಕತ್ವವನ್ನು ಪಡೆದು ಉತ್ತಮ ೧೭ ವರ್ಷದ ಆಟಗಾರರೆನಿಸಿದರು. ಅಕಾಡೆಮಿ ಕೋಚ್ ರೋಡ್ ಮಾರ್ಷ್ ಇಂಥ ಸಾಧನೆಯನ್ನೇ ನೋಡಿರಲಿಲ್ಲ.

ಪರ್ಥ್ ನ ಕಾರ್ವಿನಲ್ ನಲ್ಲಿ ೧೯೯೨ರಲ್ಲಿ ೧೯ ವರ್ಷದೊಳಗಿನವರ ಪಂದ್ಯದಲ್ಲಿ ತಾಸ್ಮಾನಿಯಾ ತಂಡದ ಪರವಾಗಿ ೫ ಪಂದ್ಯವನ್ನಾಡಿದ ಪಾಂಟಿಂಗ್ ಒಟ್ಟು ೩೫೦ ರನ್‌ಗಳನ್ನು ಗಳಿಸಿದರು. ಇದರಿಂದ ಅವರನ್ನು ೧೯ ವರ್ಷದೊಳಗಿನವರ ತಂಡದಲ್ಲಿ ೧೩ನೇ ಆಟಗಾರನಾಗಿ ಮುಂಬುರುವ ದಕ್ಷಿಣ ಆರ್ಫಿಕಾ ಪ್ರವಾಸಕ್ಕಾಗಿ ಆಯ್ಕೆ ಸಮಿತಿಯವರು ಆಯ್ಕೆಮಾಡಿದರು. ಇದು ಬಿಲ್ ಲಾರಿಯ ತಂಡವು ೧೯೭೦ರಲ್ಲಿ ಪ್ರವಾಸ ಮಾಡಿದ ನಂತರ ಮೊದಲ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡವಾಗಿ ಅಧಿಕೃತ ಪ್ರವಾಸ ಮಾಡಿತು.

ಶೈಲಿ
ಪುಸ್ತಕಗಳು
ಭಾರತದಲ್ಲಿ ಸೋಲು ಮತ್ತು ಆಶಸ್‌ನರು
ಜೂನಿಯರ್ ರೇಂಕ್